Poštovani roditelji/skrbnici,

Zaklada „Hrvatska za djecu“ sufinancirat će troškove školske prehrane djece za oba polugodišta šk.god. 2019./2020. u sklopu projekta „Sufinanciranje troškova školske prehrane za djecu koja žive u siromaštvu ili su u riziku od siromaštva u šk.god. 2019./2020.“ Sufinancira se 1 (jedan) školski obrok dnevno po djetetu u iznosu od 5,50 kn (pet kuna i pedeset lipa) za svaki nastavni dan.

Roditelji koji su sami financirali školsku prehranu od početka šk.god. 2019./2020. do potpisivanja ugovora imaju pravo ostvariti proporcionalni povrat novca za dosad ostvarene troškove sukladno naprijed izloženom modelu. Roditelji koji nisu imali takve troškove mogu od dana potpisa ugovora do kraja školske godine 2019./2020. ostvariti pravo na sufinanciranje po naprijed izloženom modelu ukoliko dokaznom dokumentacijom dokažu da ispunjavaju propisane uvjete.

# Sufinanciranje će se osigurati za djecu kada su ispunjeni sljedeći uvjeti:

* dijete je polaznik jednog od 8 (osam) razreda OŠ Centar Pula
* mjesečni prihod kućanstva u kojem živi dijete ne iznosi više od 2.000,00 kn (dvije

tisuće kuna) po članu zajedničkog kućanstva u razdoblju od 01.01.2019. do

31.12.2019.

* dijete je iz obitelji koja je korisnik prava na doplatak za djecu

**Dokumentacija kojom se dokazuje ispunjavanje uvjeta su:**

* potvrda o pohađanju osnovne škole, potpisana i ovjerena od strane ravnatelja

škole, koja uključuje sve osnovne osobne podatke o djetetu (Obrazac 1)

* potvrda nadležne Porezne uprave o visini dohotka i primitaka za razdoblje

01.01.2019. do 31.12.2019.

* izjava koju potpisuje roditelj/skrbnik, prema predlošku Zaklade (Obrazac 2)
* rješenje ili potvrda o pravu na doplatak za djecu

Prosječni mjesečni prihod zajedničkog kućanstva jesu:

* neto plaća i dodaci na plaću, izuzev materijalnih prava radnika
* novčana naknada za stručno osposobljavanje za rad bez zasnivanja radnog odnosa
* mirovina sa svim dodacima, izuzev invalidske mirovine
* dohodak od samostalne djelatnosti (dohodak od obrta i s obrtom izjednačene

djelatnosti, dohodak od slobodnih zanimanja i dohodak od poljoprivrede i

šumarstva)

* dohodak od imovine i imovinskih prava, dohodak od kapitala, dohodak od osiguranja i

drugi dohodak utvrđen za poreznu osnovicu poreza na dohodak

* naknada plaće za vrijeme bolovanja
* rodiljna i roditeljska novčana potpora.

Pozivaju se roditelji/skrbnici da se odazovu ovom pozivu te da dokumentaciju dostave u tajništvo Škole najkasnije **do 03.03.2020. godine. do 12,00 sati.**

Ravnateljica OŠ Centar

Loreta Ribarić, dipl.ped.